Cum a fost surprins Jador, după descalificarea de la Survivor România
- Bianca Ion
- 2 martie 2024, 14:23
Plecarea lui Jador (28 de ani) din emisiunea Survivor All Stars a fost complet neașteptată. În timpul celor două luni petrecute în jungla Republicii Dominicane, artistul a reușit să se descurce excelent în provocările din competiție și a adus puncte importante echipei Faimoșilor. Cu toate acestea, Pro TV l-a eliminat din competiție din cauza comportamentului său. La scurt timp după acest scandal, cântărețul a fost surprins într-o ipostază neașteptată.
În timpul competiției, Jador a fost adesea în centrul atenției, fie din cauza disputelor cu colegii din emisiune, fie datorită naturii sale expansive. Însă de această dată, artistul a mers prea departe. Într-un moment de slăbiciune, a decis să părăsească echipa Faimoșilor, încălcând regulile show-ului. Acest gest a dus la descalificarea sa din Survivor All Stars, iar producătorii de la Pro TV au hotărât să îl trimită acasă.
Cum a fost surprins Jador, după descalificare
Revenit în țară, Jador și-a reluat activitatea în forță. Imediat ce a ajuns în România, artistul a fost surprins la o clinică de înfrumusețare. Salonul a postat imagini cu el, sugerând că se pregătește pentru perioada intensă care urmează.
"Vreau să fiu frumos, de asta am și venit la estetician. Sunt și bronzat acum", a spus Jador, într-o postare făcută pe pagina de Instagram a clinicii de înfrumusețare.
E afectat sau nu de scandal?
În imagini, artistul nu dă semne că ar fi afectat de scandalul din cadrul emisiunii de pe Pro TV. Când prezentatorul Daniel Pavel a anunțat descalificarea lui Jador din competiție, acesta a fost de acord cu decizia luată. De asemenea, a explicat motivul care l-a determinat să recurgă la gestul care i-a adus eliminarea din Survivor All Stars.
"Sunt doar supărat, am o zi proastă. Dacă dumneavoastră ați înțelege că e clar o chestie care chiar mă deranjează, că nu plec de nebun așa.", a spus Jador în cadrul emisiunii de pe Pro TV.
"Eu sunt Jador, plec când vreau eu"
Eliminarea lui Jador a fost difuzată pe micile ecrane în cadrul emisiunii de joi, 29 februarie. După plecarea artistului, Daniel Pavel i-a întrebat pe ceilalți concurenți din echipa Faimoșilor despre ce s-a întâmplat în tabără. Cătălin Moroșanu a fost cel care a preluat inițiativa și a oferit detalii complete despre situație.
"Să vă spun toată povestea, în numele echipei. Eu am încercat să fiu mereu la mijloc. Am încercat să fiu echilibrul în echipă. Am încercat să fie pace între Zanni și Jador, ca cei doi să nu se certe, ca noi să fim buni pe traseu și să dăm rezultate.
Să fie vibe-ul ală în echipă, mereu mi-am dorit chestia asta. Deci noi până acum am scos 5 fete, da? Bă, sunt 3 fete bune la noi în echipă. Suntem 6 bărbați, da? 2 dintre ei sunt mai slabi: eu și Cătălin Zmărăndescu. Din cauza greutății noastre, nu putem să concurăm la nivelul războinicilor.
Atunci, așa am hotărât. La duel eu cu Zmărăndescu. Jador așa a spus: «Votați-mă pe mine, să plec eu acasă. Eu acuma plec acasă! » Și zic: «Ce ai pățit, omule, te-ai sucit în halul ăsta? Ce s-a întâmplat cu tine?»
«Nu mă interesează. Eu sunt Jador, plec când vreau eu». Noi, echipa ne-am simțit, pe lângă faptul că am fost jigniți de la A la Z, am simțit că nu contăm.", a dezvăluit Cătălin Moroșanu.